《次曾景建和谢康乐华子冈诗韵》
宋代·赵汝谈

君言华子冈，遗迹在兹山。
阴雾虎啸谷，熙旸乌浴泉。
划疑易区界，遐集古圣坚。
丹井砂荡潏，玉林桂葱阡。
或时吹箫子，来往倏飞烟。
徵谢磨不验，叩玄发奇筌。
先畴乐斯隐，荒始规后传。
小子夙慕遁，驰心结绳前。
仙路邈难期，矫首涕孱湲。
谒予愿有术，投翰三喟然。

作者简介：（?—1237）宋宗室，居馀杭，字履常，号南塘。以荫补将仕郎。孝宗淳熙十一年进士。任江西安抚司干办等职。曾佐丞相赵汝愚拥立宁宗。历通判嘉兴府、知无为军，有循吏名。宁宗嘉定六年，金国内乱，献料敌、备边二策。理宗初，因疾去官，杜门著述。端平间，以礼部郎官召，复疏边事及楮法。累官至权刑部尚书。卒谥文恪，一作文懿。于经、子、《通鉴》、《杜诗》皆有注。有《介轩诗集》。